In Memoriam
                           R o d o l f o    R u d y    K r a t o f i l
                         
                                           1915  -  2010

17 Lipnja ove godine preminuo je  u gradu San Francisco u 95oj godini života Rudy Kratofil,  dugogodišnji član Hrvatske zajednice u Sjevernoj Kaliforniji.

Rudy je  rođen  u Vrbovskom 15 Travnja 1915e godine u velikoj obitelji koja je originalno potjecala iz Češke. Rodio se u tijeku  Prvog svjetskog rata, koji je slijedila  regionalna neimaština, glad, neizvjesnost i depresija. Jedan od desetoro djece, četvero braće i šest sestara,  u vrlo ranim danima napustio je svoje rodno mjesto, izučio zanat i zaposlio se u Zagrebu. Tu ga je zatekao Drugi svjetski rat.

U sustavu hrvatske vojske Rudy je bio Poglavnikov brijač i konfidencialni teklić, dakle osoba povjerenja koja je pratila Poglavnika na većini njegovih puteva unutar i izvan zemlje. Bio je razuman i vrlo diskretan u pogledu svojih sjećanja iz Drugog svjetskog rata. Iako o tim temama  nije mnogo pričao, neki od njegovih komentara uspješno su  provjereni  arhivskim  nalazima.

1945 prošao je Bleiburg, zatim logor Fermo u Italiji, što je slijedio kraći put u Švicarsku, zatim povratak u Italiju, prelaz u Argentinu, dvogodišnji put u London, pa povratak u Argentinu i napokon, dolazak u Sjedinjene Države.

Rano je ostao udovac sa dva sina, Javier i Daniel , koji nažalost nisu živjeli blizu oca u njegovim starijim danima iako se je Rudy, kroz cijeli svoj život, upravo jedinstveno i požrtvovno zalagao za dobrobit cijele svoje obitelji. Blizi prijatelji bili su svjedoci njegove ljubavi prema djeci  a i financijalne i moralne podrške koje im je pružio bez kompromisa i bez iznimke od njihovog rodenja pa do vlastite smrti.

Sa možda iznimkom zadnje godine, Rudija smo doživljavali i poznavali kao živahnog, starijeg gospodina, punog energije,  vatrenog rodoljuba, čovjeka dubokog poštovanja za svoju vjeru i nepokolebljive vjere u jednu bolju  budućnost cijelog Hrvatskog naroda. Stara ideologija  “za vjeru i za dom” nije presahnula ni nakon 65 godina emigrantskog života.  Znao je reći: “ Ovaj narod živi radi ljubavi novih generacija prema svojoj Domovini”

Bio je dobar čovjek, vrli Hrvat, pomagao je sve Hrvatske inicijative ukoliko su bile usmjerena na dobrobit svog naroda. Bio je lojalan prijatelj, a što je rijetko, imao je mnogo prijatelja i znanaca koji su mu, zajedno sa unukom Andreom,  bili oslonac u zadnjim danima života.

Nakon druge pretrage liječnika, Rudy je jasno predvidio dolazeći završetak svog zemaljskog života. Povremeno je citirao frazu sa Španjolskog : “ Los arboles mueren de pie” …. što u prijevodu znači “stabla umiru stojeći” , a to je podrazumijevalo njegovu želju za brzi i nekomplicirani završetak. Tako je i bilo.

Preminuo je daleko od svoje obitelji, ali okružen starim i iskrenim prijateljima, i dragom unukom Andreom. Poslije kremacije, biti ce  prenešen u Domovinu i sahranjen u svojem rodnom Vrbovskom.

Sklopljena zastava i Hrvatski grb od cvijeća na oltaru Hrvatske župe u gradu San Jose, simbolizirali su jednostavnog čovjeka koji je branio svoju vjeru i ideju Hrvatstva  po svojim mogućnostima, ali bez ikakovog kompromisa. Kao i drugi stariji, ali rijetki članovi zajednica u dijaspori, bio je sastavni dio generacije koja je uskladila svoj život, svoj rad i smisao svojeg postojanja za interes Hrvatske državnosti, i slobode Hrvatskog čovjeka da vjeruje u svojeg Boga i slobodno živi na svojoj zemlji.  Ta je generacija od sebe sve davala ne uzimajući ništa za uzvrat. Kako je živila, tako i odlazi;  kao i  prijatelj Rudy Kratofil , sa crkvenim blagoslovom, i mirnoćom u duši.

Krunica i Sv. misa za pokojnika, predvođena po Fra. Anti Juriću, održana je 2 Srpnja u Hrvatskoj Katoličkoj župi u gradu San Jose , a 25 Srpnja u 9:30 u jutro, u Hrvatskoj  Župi u San Francisku.

Do momenta kada bude sahranjen u Domovini, neka mu je lahka ova Američka zemlja.

Damir O. Radoš
Burlingame, California